2023

2023 ஆம் ஆண்டு (MMXXIII) கிரிகோரியின் நாட்காட்டியின் படி ஞாயிற்றுக்கிழமையில் தொடங்குகிற ஒரு சாதாரண ஆண்டாகும். இது பொ.ஊ. 2023-ஆம் ஆண்டு என்றும் அழைக்கப்படுகிறது. மேலும் இது மூன்றாம் ஆயிரவாண்டின் 23-ஆவது ஆண்டும், 21-ஆம் நூற்றாண்டின் 23-ஆவது ஆண்டும், 2020களின் நான்காவது ஆண்டும் ஆகும்.

நிகழ்வுகள் 

 சனவரி 1 - குரோவாசியா யூரோ நாணயத்தை ஏற்றுக்கொண்டது மற்றும் ஷெங்கன் பரப்பில் இணைந்தது. யூரோ நாணயத்தை ஏற்றுக் கொண்டு யூரோ வலயத்தின் 20-ஆவது உறுப்பினராகச் சேர்ந்தது. ஷெங்கன் பரப்பின் 27வது உறுப்பினராகச் சேர்ந்தது.
 சனவரி 5 - திருத்தந்தை பதினாறாம் பெனடிக்ட் அவர்களின் இறுதி சடங்கு வத்திக்கான் நகரில் உள்ள புனித பேதுரு சதுக்கத்தில் நடைபெற்றது.
 சனவரி 13 - 29 - 2023 உலகக்கோப்பை ஆடவர் வளைதடிப் பந்தாட்டப் போட்டிகள் புவனேஸ்வர் மற்றும் ரூர்கேலா நகரங்களில் நடைபெற்றது.
 சனவரி 25 - யசிந்தா ஆடர்ன் ராஜினாமா செய்வதை அறிவித்த ஆறு நாட்களுக்குப் பிறகு, நியூசிலாந்தின் பிரதமராக யசிந்தா ஆடர்னுக்குப் பிறகு கிறிசு இப்கின்சு பதவியேற்றார்.
 பிப்ரவரி 6 - துருக்கி-சிரியா நிலநடுக்கங்களால் கட்டிட இடுபாடுகளில் சிக்கி 46 ஆயிரம் மேற்பட்டவர்கள் பலியானர்கள்.
 பிப்ரவரி 5 -  துருக்கி–சிரியா நிலநடுக்கங்களில் பாதிக்கப்பட்டவர்களுக்கு உதவிட, இந்தியா தோஸ்த் நடவடிக்கை மேற்கொண்டது. 
 பிப்ரவரி 28 - கிரீஸ் நாட்டில் ஏற்பட்ட டெம்பி தொடருந்து விபத்தில் 38 பேர் இறந்தனர்.
 மார்ச் 8 - ஐக்கிய அமெரிக்காவின் சில்வர்கேட் வங்கி திவாலாகிக் கலைக்கப்பட்டது.
 மார்ச் 10 - ஐக்கிய அமெரிக்காவின் சிலிக்கான் வேலி வங்கி திவாலாகிக் கலைக்கப்பட்டது.
 ஏப்ரல் 15 - சூடானில் இராணுவத்திற்கும், துணை-இராணுவப்படைகளுக்கும் இடையே மோதல்கள் வெடித்தது.
 மே 1 –ஐக்கிய அமெரிக்காவின் பர்ஸ்ட் ரிபப்ளிக்கன் வங்கி திவாலாகி கலைக்கப்பட்டது.
 மே 6 – மூன்றாம் சார்லஸ் ஐக்கிய இராச்சியத்தின் மன்னராக முடிசூட்டப்பட்டார்.
 மே 28 – துருக்கியின் அதிபராக ரசிப் தைய்யிப் எர்டோகன் மூன்றாம் முறையாக மீண்டும் தேர்வு செய்யப்பட்டார்.
 சூன் 2 –ஒடிசா தொடருந்துகள் விபத்தில் 294 பேர் கொல்லப்பட்டனர். 1175 பேர் காயமடைந்தனர்.
 ஆகஸ்டு 19 - ருசியாவின் உலூனா 25 விண்கலம் கட்டுப்பாடற்ற வகையில் சுற்றிவந்து நிலாவில் விழுந்தது.
ஆகஸ்டு 23 - ருசியாவின் வாக்னர் குழுவின் நிறுவனத் தலைவர் எவ்கேனி பிரிகோசின் விமான விபத்தில் உயிரிழந்தார்.
 ஆகஸ்டு 24 - 2023 சதுரங்க உலகக் கோப்பை இறுதிச் சுற்றில் முன்னாள் உலக வாகையாளரும், நடப்பு முதல்-தர வீரருமான நார்வேயின் மாக்னசு கார்ல்சன், இந்தியாவின் ர. பிரக்ஞானந்தாவை வென்று தனது முதலாவது உலகக் கோப்பையைக் கைப்பற்றினார்.
 செப்டம்பர் 2 - இந்திய விண்வெளி நிறுவனம் சூரினையன் ஆய்வு செய்ய  ஆதித்தியா எல் 1 விண்கலம் செலுத்தியது.
 அக்டோபர் 7 -  இஸ்ரேல் - ஹமாஸ் போர் துவங்கியது. 
 நவம்பர் 7 - நேபாள நிலநடுக்கத்தில் 150 மேற்பட்டவர்கள் கொல்லப்பட்டனர்.

எதிர்பார்க்கப்படும் நிகழ்வுகள் 

 மார்ச் – 2021 தெற்காசிய விளையாட்டுப் போட்டிகள் பாக்கித்தானில் இடம்பெறுகிறது.
 மே 5 – நிலவு மறைப்பு மாலை நேரத்தில் தென்படும். அடுத்த நாள் காலையில் ஆப்பிரிக்கா, ஆசியா, ஆத்திரேலியாவில் தென்படும்.
 மே 6 – ஐக்கிய இராச்சியத்தின் மூன்றாம் சார்லசு மன்னரின் முடிசூட்டு விழா இலண்டன், வெஸ்ட்மின்ஸ்டர் மடத்தில் நடைபெறும்
 சூலை 20 – ஆகத்து 20 – 2023 பீஃபா பெண்கள் உலகக் கோப்பை ஆத்திரேலியா, நியூசிலாந்து நாடுகளில் நடைபெறும்.
 செப்டம்பர் 8 – அக்டோபர் 28 – 2023 இரக்பி உலகக் கோப்பை பிரான்சில் நடைபெறும்.
 செப்டம்பர் 24 – ஒசைரிசு-ரெக்சு விண்கலம் பூமி திரும்பும்.
 அக்டோபர் – நவம்பர் 26 – 2023 துடுப்பாட்ட உலகக்கிண்ணம் இந்தியாவில் நடைபெறும்.
 அக்டோபர் 14 – கதிரவ மறைப்பு அமெரிக்காவின் மேற்குப் பகுதியிலும் நடு அமெரிக்கா, கொலம்பியா, பிரேசில் ஆகிய நாடுகளிலும் தென்படும்.

இறப்புகள் 

 சனவரி 4 – திருமகன் ஈவெரா, தமிழக சட்ட மன்ற உறுப்பினர் (பி. )
 சனவரி 19 – இலட்சுமி விசுவநாதன், பரதநாட்டியக் கலைஞர் (பி. 1944)
 சனவரி 27 – ஜமுனா, தென்னிந்தியத் திரைப்பட நடிகை (பி. 1936)
 பெப்ரவரி 2 – கே. விஸ்வநாத், இந்தியத் திரைத்துறை நடிகரும், இயக்குநரும் (பி. 1930)
 பெப்ரவரி 4 – வாணி ஜெயராம், திரைப்படப் பின்னணிப் பாடகி (பி. 1945)
 பெப்ரவரி 5 – டி. பி. கஜேந்திரன், இந்தியத் திரைப்பட நடிகரும், இயக்குநரும்(பி. 1955)
 பெப்ரவரி 19 – மயில்சாமி, தமிழ்த் திரைப்பட நகைச்சுவை நடிகர் (பி. 1965)

2023 நாட்காட்டி

இதனையும் காண்க 

 2023 இல் இந்தியா
 2023 இல் தமிழ்நாடு

மேற்கோள்கள்